Document ID: 32007D0774

SKLEP SVETA
z dne 30. oktobra 2007
o podpisu in začasni uporabi Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani zaradi pristopa Republike Bolgarije in Romunije k Evropski uniji
(2007/774/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 310 v povezavi s prvim stavkom prvega pododstavka člena 300(2) Pogodbe,
ob upoštevanju Akta o pristopu iz leta 2005 in zlasti člena 6(2) Akta,
ob upoštevanju predloga Komisije,
ob upoštevanju naslednjega:
(1)
Svet je 23. oktobra 2006 pooblastil Komisijo, da v imenu Evropske skupnosti in njenih držav članic začne pogajanja z Egiptom o prilagoditvi Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani (1) (v nadaljnjem besedilu „Evro-mediteranski sporazum“) zaradi pristopa Republike Bolgarije in Romunije k Evropski uniji.
(2)
Pogajanja so bila v zadovoljstvo Komisije zaključena.
(3)
Besedilo Protokola, izpogajanega z Egiptom, v členu 9(2) predvideva začasno uporabo Protokola pred začetkom njegove veljavnosti.
(4)
Protokol k Evro-mediteranskemu sporazumu bi bilo treba podpisati v imenu Evropske skupnosti in njenih držav članic ter ga začasno uporabljati, s pridržkom njegove naknadne sklenitve -
SKLENIL:
Člen 1
Predsednik Sveta je pooblaščen, da imenuje osebo(-e), pooblaščeno(-e) za Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani zaradi pristopa Republike Bolgarije in Romunije k Evropski uniji v imenu Evropske skupnosti in njenih držav članic (2).
Člen 2
Protokol se začasno uporablja od 1. januarja 2007, s pridržkom njegove naknadne sklenitve.
V Luxembourgu, 30. oktobra 2007

Labels: 18
15
5